Daktaras Streindžas
Daktaras Streindžas (angl. Doctor Strange) – 2016 m. JAV mokslinės fantastikos filmas, sukurtas pagal „Marvel“ komiksų personažą Daktarą Streindžą. Filmą režisavo Scott Derrickson pagal scenarijų, kurį parašė kartu su Jon Spaihts ir C. Robert Cargill. Filme Benedict Cumberbatch vaidina Daktarą Streindžą kartu su Chiwetel Ejiofor, Rachel McAdams, Benedict Wong, Michael Stuhlbarg, Benjamin Bratt, Scott Adkins, Mads Mikkelsen ir Tilda Swinton. Tai 14-asis „Marvel Cinematic Universe“ (MCU) filmas. Filme Streindžas mokosi mistinių menų po karjerą baigusios automobilio avarijos. Filmas visame pasaulyje uždirbo daugiau nei 677 milijonus JAV dolerių ir sulaukė pagyrų dėl aktorių, vaizdo efektų ir muzikinio takelio. 2022 m. gegužę išleistas tęsinys „Daktaras Streindžas beprotybės multivisatoje“.